Marek Motyka ble hentet til på toårskontrakt i februar 1990 som den siste av klubbens to nyinnkjøpte spillere fra Polen. Før sesongstart imponerte allsidige Motyka klubbledelsen med sin teknikk og fysiske styrke, og var tiltenkt en sentral rolle defensivt på midtbanen i trener Teitur Thordarsons 3-5-2 system. Motyka klarte imidlertid aldri å leve opp til forventningene Brann stilte til ham. I 1990 spilte han fem seriekamper fra start og tre som innbytter. Han forlot bergensklubben etter sesongslutt og vendte tilbake til polsk fotball med Hetman Zamość.